Αναγκασμένη να εγκαταλείψει το αίτημα της για επανακαταμέτρηση των ψηφοδελτίων είναι η Χρυσή Αυγή μετά από τη διαπίστωση ότι κανένα από τα μέλη της δεν μπορεί να μετρήσει πάνω από το δέκα.

Με ανακοίνωση της η οργάνωση, που έμεινε εκτός Βουλής στις τελευταίες εκλογές, δήλωσε πως αναστέλλει το αίτημα για επανακαταμέτρηση λόγω ‘τεχνικών προβλημάτων.’

Ωστόσο, πηγές που γνωρίζουν τα ενδώτερα της οργάνωσης αποκάλυψαν ότι η ηγετική ομάδα μπορούσε να μετρήσει μόνο μέχρι το δέκα.

«Μετρούσαν τα δάχτυλα τους και έφταναν μέχρι το δέκα. Τότε ο Γερμενής είχε την ιδέα να βγάλει τα άρβυλα του να μετρήσει και τα δάχτυλα των ποδιών, με αποτέλεσμα να λιποθυμήσουν αρχαιοελληνικά οι υπόλοιποι» αναφέρει η πηγή.

Στην ανακοίνωση της η Χρυσή Αυγή καταλήγει ότι θα καταθέσει και πάλι αίτημα όταν επιστρέψει από την άδεια του ο λογιστής της οργάνωσης, «σε περίπου δέκα συν δέκα συν δέκα μέρες» όπως αναφέρει χαρακτηριστικά.

(άρθρο βασισμένο σε ιδέα του φίλου της σελίδας Dionisis)